Den Nord-Cimbriske Tilskuer, 1836-06-13
Provindsialstænderne i Wiborg: J Forsamlingen den 20 Mai oplæste Møller Knudstrup. et Andragende om at Forsamlingen ville petitionere om Emanationen af et Lovbud, der bestemte hvormeget der af Møllerne maatte tages i Told af hver Skjeppe Korn, som forlangtes pillet til at sigtes til Meel, eller brækkes til Gryn, og at den ville henstille, om det var mere hensigtsmessigt, at Pengebetaling bestemtes i Stedet for Tolden in natura; men med Hensyn til en Committees Nedsættelse, blev det med 38 mod 8 Stemmer besvaret benægtende. J Mødet den 24de Mai oplæste Procurator Seidelin et Andragende fra Oldermændene for Smede=, Snedker=, Sadelmager=, Skomager= samt Handskemager=Lauget i Colding om Jndskrænkning i Antallet af Landhaandværkerne og i Omfanget af af deres Virkekreds. Men da Spørgsmaalet om en Committees Nedsættelse i denne Anledning bleve sat under Afstemning, blev det med 42 Stemmer mod 3 besvaret benægtende. Kjøbmand Faar toft, hvis Forslag om at Skive Bye maatte erholde Toldstedret, derefter blev foretaget, indskrænkede sig til Overleverelse af dette Forslag til vedkommende Committee, Proprietair la Cour fra Schjersøe oplæste et Forslag til Forbedring, i Sognefogdernes Kaar, tilligemed et Andragende om samme Gjenstand fra Sognefogderne i Sønderherred under Randers Amt. Proponenten foreslog at tillægge Sognefogderne noget for Stævninger i offentlige Sager og private Politiesager, og at forhøie deres Sportler ved Syns= og Tarations=Forretninger; efter at flere Medlemmer havde talt for og imod Andragendet, blev det ved Afstemning afviist med 44 mod 1 Stemme. Samme Skjæbne havde en Petition fra 8 Lægdsmænd i Kier Herred oplæst ved Høyer, om at der maatte blive tilstaaet Lægds mændene en passende aarlig Godtgjørelse for deres Forretninger. Justitsraad Fielstrup foredrog derpaa et Forslag, betræffende den Omstreifen, der finder Sted i Jylland, in specie med Natmændsfolk. Proponentens Foredrag var interessant, da det oplyser, at ved den store Jagt, der i Efteraaret holdtes i Viborg og Ringkjøbing Amter indbragdes 55 mistænkelige Personer, men senere er det bleven værre end nogensinde for, og store Skarer hjemsøge Egnene. Af Forbrydernes Antal i Viborg Straffeanstalt, i 1831 vare 48 Natmændsfolk. De Menneskers Antal der høre til denne Kaste, anslaaes til 800; i Viborg Straffe=Anstalt indkomme de ikke uden for grovere Forseelser, eller for Omstrøifen, efter gjentagne Paagribelser. Med 14 mod 1 Stemme blev det besluttet at der skulle nedsættes, en Committee for at prøve dette Forslag. Biskop Øllgaard oplæste et Forslag fra 3 Grundeiere i Rind og Herning Sogne i Ringkjøbing Amt betræffende Natmændsfolkene; da imidlertid de der, foreslaaede Forholdsregler ikke vandt Forsamlingens bifald blev Andragendet som undførligt afviist med 32 mod 13 Stemmer. Til den Committee, der skulle overveie Justitsraad Fielstrups Andragende, valgtes Møller Ebbe Nielsen, Biskop Øllgaard og Stiftamtmand Rosenørn. J Mødet den 25de Mai tilkjendegav Præsidenten, at de af de 27 Andragender, som vare indgivne men ikke understøttede af de Deputerede, vare tvende og Overtrædelse af den kongl. Jagtret fra Hjernesogns Beboere, samt 3de fra Gaardeier Lauriz Borberg, nemlig en fra Ørding Sogns Beboere og Nedsættelse i deres Tiende, et fra Beboerne af Tødsøe, Eerslev og Elsøe Sogne, hvori de forespørge om de ikke ere berettigede til at fordre 4 s. af hver Rbdr., hvortil Hoverie, og Landgilde beløber sig, og Eet fra Jver Nielsen Valling i Ørding, hvori han beklager sig over at han ingen Godtgjørelse har faaet for det han har anvendt paa Aftægtsværelsers Jndretning m.v. Da ingen af Forsamlingen forlangte noget af de 24 første Andragender oplæst, ei heller forlangte Afstemning derover, blev de betragtede, som afviste. J Mødet den 26de Mai tilkjendegav Prsidenten Modtagelsen af 14 Andragender, som ønskedes afleverede til vedkommende Committeer, hvoriblandt Et fra endeel Skolelærere i Hassing Herred om Forbedring i deres (Vib. Stænd. Td.) Kaar.